**Էլմա Շառլոտա Դանիելսոն** (շվեդ.՝ Elma Charlotta Danielsson, ի ծնե՝ **Սունդքվիստ**, շվեդ.՝ Sundquist, մարտի 1, 1865(1865-03-01), Falu Kristine church parish, Ֆալուն, Դալարնա, Շվեդիա - փետրվարի 8, 1936(1936-02-08), Lomma, Շվեդիա), շվեդ կին լրագրող և քաղաքական գործիչ, Շվեդիայի Սոցիալ-դեմոկրատական աշխատավորական կուսակցության անդամ։ 1887 թվականից եղել է «*Arbetet*» սոցիալ-դեմոկրատական թերթի ժամանակավոր խմբագիրը՝ լինելով առաջին կինը սոցիալ-դեմոկրատական մամուլում։ Ֆեմինիստական գործիչ է։

Կենսագրություն
--------------

Էլմա Սունդքվիստը ծնվել է 1865 թվականի մարտի 1-ին Շվեդիայի Ֆալուն քաղաքում։ Պետական դպրոցների համակարգում աշխատել է որպես ուսուցիչ և տեղափոխվել Մալմյո քաղաք իր փեսացու Աքսել Դանիելսոնի հետ, որի հետ ամուսնացել է 1897 թվականին՝ տասնվեց տարեկանում նշանադրվելուց հետո։ Զույգն ունեցել է որդի՝ Աթերդագը (1891-1895)։

Աքսել Դանիելսոնը Մալմյոյում թողարկել է արմատական Սոցիալ-դեմոկրատական «Arbetet» թերթը, իսկ Էլման 1887 թվականից թերթի խմբագրությունում աշխատել է որպես լրագրող։ Երբ 1889 թվականին Աքսելը բանտարկվել է աստվածանարգության համար, Էլման ժամանակավոր զբաղեցրել է խմբագրի պաշտոնը մինչև 1890 թվականին ամուսնու ազատ արձակումը։ 1891 թվականին տեղափոխվել է Միացյալ Նահանգներ, սակայն 1895 թվականին վերադարձել է Շվեդիա։ Այդ շրջանում Էլման գործուն մասնակցություն է ունեցել հասարակական կյանքին ինչպես արտասահմանում, այնպես էլ հայրենիքում։ Շվեդ գրող և հրապարակախոս Յուհան Ավգուստ Ստրինդբերգը մի անգամ ասել է Աքսելին, որ իր բախտը բերել է ունենալու «կայծով հարսնացու»։

Դանիելսոնը Շվեդիայի աշխատանքային շարժման կանանց իրավունքների ընդլայնման շարժման առաջատար ներկայացուցիչն էր. նա հիմնել է Կանանց աշխատավորների ասոցիացիան (շվեդ.՝ Kvinnliga arbetarklubben), Շվեդիայի առաջին, աշխատող կանանց սոցիալիստական կազմակերպությունը և 1888-1890 թվականներին եղել է նրա նախագահը։ 1900 թվականին Էլման դարձել է Մալմյոյի կանանց բանավեճային ակումբի (շվեդ.՝ Malmös kvinnliga discussionsklubb) համահիմնադիրը։

Այն բանից հետո, երբ կանայք իրավունք են ստացել մասնակցել 1909 թվականի քաղաքային ընտրություններին, Էլմա Դանիելսոնը Մալմյոյի քաղաքային խորհրդում դարձել է ընտրված առաջին կինը։

Ծանոթագրություններ
------------------

1. 1 2 3 4 5 6 7 8 9  Elma Charlotta Danielsson 1865-03-01 — 1936-02-08 Journalist, facklig och politisk pionjär
2. ↑  Berger, Margareta, Pennskaft: kvinnliga journalister i svensk dagspress 1690-1975 [Penholders: Female journalists in Swedish press 1690-1975], Norstedt, Stockholm, 1977
3. ↑  Danielsson, Axel; Lidforss, Bengt (1908). Urval av Axel Danielssons skrifter: med levnadsteckning och karaktäristik. Malmö: Fram. Sid. xxxii. Libris 675734

Մատենագիտություն
----------------

* Berger, Margareta, Pennskaft: kvinnliga journalister i svensk dagspress 1690-1975 [Penholders: Female journalists in Swedish press 1690-1975], Norstedt, Stockholm, 1977
* Levin, Hjördis, 'Proletärkvinnor, Ohoj!: Stockholms Allmänna kvinnoklubb 1892-1930', Arbetarhistoria. 1987-1988:44-45 (Årg. 11-12), s. 4-32, 1988
* Lindgren, Anne-Marie & Lindgren Åsbrink, Marika, Systrar, kamrater!: arbetarrörelsens kvinnliga pionjärer, Idé och tendens, Stockholm, 2007

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 4475157282929803640003 · WorldCat VIAF: 4475157282929803640003 |

 |